ב-13 ביוני 2014 חזר ארבייטמן לישראל וחתם לשנתיים בהפועל באר שבע. ב-25 באוקטובר 2014 כבש את שער הבכורה שלו בקבוצה, בניצחון 4–0 על מכבי פתח תקווה. בסך הכל כבש 11 שערי ליגה בעונתו הראשונה בקבוצה, והוסיף שלושה שערים בגביע המדינה, שם סייע לקבוצתו להעפיל למשחק הגמר ואף פתח בהרכב במשחק בו הובסה קבוצתו 2–6 על ידי מכבי תל אביב. בעונת &lt;a href="%D7%A2%D7%95%D7%A0%D7%AA%202015/2016%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2015/2016&lt;/a&gt; חל פיחות במעמדו בעקבות הצטרפותו של בן שהר ויכולתו הטובה של אליניב ברדה, ולאחר שהקבוצה החתימה את מוחמד גדיר בסוף חלון ההעברות של ינואר ביקש ארבייטמן להשתחרר מהמועדון.